<classify> MIKOA na halmashauri zimetakiwa kuhakikisha zinaanzisha kliniki ya magonjwa yasiyoambukizwa katika vituo vya msingi.Pia imetakiwa kuhakikisha fedha zinazotengwa na halmashauri kwa ajili ya afua za lishe zinatolewa kwa zaidi ya asilimia 80.Hayo yalibainishwa na Mkurugenzi wa Huduma za Afya, Ustawi wa Jamii na Lishe, Ofisi ya Rais Tamisemi, Dk Ntuli Kapologwe kwa gazeti hii alipozungumza kuhusu tathimini ya mkutano waganga wakuu wa mikoa na wilaya.Amesema baadhi ya maazimio yaliyofikiwa ni kuhakikisha wanakabiliana na ongezeko la kasi la magonjwa yasiyoambukiza katika jamii.Kumekuwepo na ongezeko la kasi ya magonjwa yasiyoambukiza na kukabiliana nayo tumejipanga kuanzisha kliniki za magonjwa hayo kwenye vitu vya msingi katika mikoa na halmashauri na kufanya uchunguzi magonjwa yao maeneo ya kazi na shule, amesema.Akizungumzia kiwango cha udumavu, Dk Kapologwe alisema wametakiwa kuhakikisha fedha zinazotengwa kwa afua za lishe zinatolewa kwa zaidi ya asilimia 80.Amesema wamekubaliana kuhakikisha kiwango cha udumavu kinakuwa juu ya asilimia 30 kitaifa na mkakati endelevu wa kuondokana na udumavu ukijumuisha urutubishaji wa vyakula na elimu kwa jamii uandaliwe kufikia malengo.Kuhusu vifo vya uzazi na watoto wachanga, Dk Kapologwe amesema wamekubaliana kila Mkoa na Halmashauri kuimarisha huduma za dharura ikiwemo uanzishwaji wa vyumba maalumu kwa ajili ya huduma muhimu za watoto wachanga.Pia kila mkoa na halmashauri iweke mikakati ya kupunguza vifo vya akina mama na watoto wachanga kwa kufuata kiwango cha vifo kwa mwaka 2018 kila kituo na kutumia mwongozo wa Modified Chotamganga Uturo Model.Dk Kapologwe amesema katika maazimio hayo kila halmashauri inaanzisha vituo vinne, hospitali, kituo cha afya na zahanati mbili vya mfano cha usimamizi utendaji na uwajibikaji, mfano kituo cha Afya Makole cha Dodoma.Kuhusu kiwango kisichoridhisha cha utekelezaji wa CHF iliyoboreshwa iCHF kitaifa, Dk Kapologwe alisema wamekubaliana mikoa na halmashauri kushirikiana katika kuimarisha usajili wa CHF iliyoboresha kufikia asilimia 15.Pia kuhakikisha ufuatiliaji na tathimini ya iCHF score card na kuhakikisha madai yanayoombwa na vituo vya kutolea huduma zinarudi kwenye kituo husika kwa wakati na mikoa ambayo haijaanza utekelezaji wa iCHF ya Mara na Kigoma ianze mara moja, alisema.Dk Kapologwe alisema katika mkutano huo pia wamekubaliana kuboresha matumizi ya mifumo ya kieletroniki katika mikoa na halmashauri ili kuhakisha vituo vya kutolea huduma za afya zinatumia mfumo wa GoTHOMIS na FFARS katika utekelezaji wa afua zote za afya.  <topic>: KITAIFA 